 

**Tehetséges diákok támogatása**

A Zuglóiak Egymásért Alapítvány, Budapest Főváros XIV. kerület Zugló Önkormányzata támogatásával egyéni kérelem útján  támogatni - ösztöndíjjal segíteni - kívánja, azokat a zuglói lakcímmel rendelkező és/ vagy zuglói általános vagy középiskolában tanuló kimagasló tehetségű és kreativitású fiatalokat, akiknek a szakmai fejlődéséhez, értékteremtő munkájának elősegítéséhez támogatásra van szükségük.

(Azon pályázók, akik az Alapítvány által ez évben 6.-7.-8. osztályos, valamint 10.-11.-12. évfolyamos diákok számára meghirdetett pályázaton indultak és pozitív elbíráláson részesültek, ezen pályázaton **nem indulhatnak**!)

**Az ösztöndíj nyújtásának feltételei:**

Kérelem benyújtásához nem áll rendelkezésre külön adatlap, a benyújtott kérelmeknek **tartalmazniuk kell**:

- a kérelmező adatait (név, születési dátum, anyja neve, lakcím, elérhetőségek: telefon, e-mail cím);

- azoknak az 2017-2018. évi eredményeknek a leírását, amelyben a kérelmező kimagasló eredményt ért el;

- ösztöndíj felhasználásának bemutatása;

- lakcímkártya másolatot;

- a tanulói vagy hallgatói jogviszony fennállásáról szóló iskolalátogatási igazolás eredetiben,

Beadási határidő: 2018. november 29. (csütörtök)

A kérelem **1 eredeti példánya zárt borítékban** személyesen Budapest Főváros XIV. Kerület Zuglói Polgármesteri Hivatal Ügyfélszolgálatán leadható (1145 Budapest, Pétervárad u. 2.) vagy tértivevényes postai úton a Zuglóiak Egymásért Alapítvány 1145 Budapest, Pétervárad u. 2 címre megküldhető.

**A borítékon fel kell tüntetni:** tehetséges diákok támogatása-2018’

Csak a **hiánytalanul** megküldött kérelmet tudjuk elfogadni, hiánypótlásra lehetőség **nincsen**!

További információ  a 70-36-75-847-es telefonszámon kérhető.

Budapest, 2018. november 12.

Zuglóiak Egymásért Alapítvány kuratóriuma